Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 1029

9. A Törökország vagy egy új tagállam által, a köztük alkalmazott preferenciális kereskedelmi megállapodások keretén belül szabályszerûen kiállított származási igazolásokat, amelyek az érintett árukra vonatkozóan az azonos származási szabályokon és a vámvisszatérítés vagy vámfelfüggesztés tilalmán alapuló származási kumulációt tesznek lehetõvé a Közösséggel, az érintett országokban az áru helyzetét igazoló okmányként kell elfogadni az ipari termékek szabad forgalmára vonatkozóan az EK–Törökország Társulási Tanács 1/95 határozatában34 megállapított rendelkezések alapján, feltéve, hogy: (a) a származási igazolást és a fuvarokmányt legkésõbb a csatlakozás idõpontját megelõzõ napon adták ki; valamint (b) a származási igazolást a csatlakozás idõpontját követõ négy hónapon belül benyújtják a vámhatósághoz. Amennyiben az árura vonatkozó, szabad forgalomba bocsátásra irányuló nyilatkozatot Törökországban vagy valamely új tagállamban a csatlakozás idõpontját megelõzõen, a fent említett preferenciális kereskedelmi megállapodások keretein belül nyújtották be, az e megállapodások alapján visszamenõleges hatállyal kiadott származási igazolás szintén elfogadható, feltéve, hogy azt a csatlakozás idõpontját követõ négy hónapon belül benyújtják a vámhatósághoz.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes